Els magistrats conservadors del TSJ imposen la religió en segon de batxillerat - El Temps\nEls magistrats conservadors del TSJ imposen la religió en segon de batxillerat\nLa croada dretana dels jutges que integren la secció quarta de la sala contenciosa-administrativa del Tribunal Superior de Justícia (TSJ) valencià continua. Els togats, davant d'un recurs de l'Associació Professional de Professors de Religió en Centres Estatals, resolen que «s'haurà d'incloure la religió en el segon curs de batxillerat mantenint el sistema anterior». Des de la Conselleria d'Educació, assenyalen que la religió no s'ha oferit mai en segon de batxillerat i que no forma part de les assignatures troncals de les quals els alumes s'avaluen a la Prova d'Accés a la Universitat.\nCom si es tractara d'una autèntica croada per restablir des dels jutjats els valors més conservadors de la societat a la Generalitat Valenciana progressista, la secció quarta de la sala contenciosa-administrativa del Tribunal Superior de Justícia (TSJ) s'ha convertit un autèntic malson per al Consell. Integrada per magistrats ubicats a la dreta judicial i lligats algun d'ells amb ell PP, tal com va detallar aquest setmanari, ha imposat a la Generalitat Valenciana oferir l'assignatura de religió a segons de batxillerat, segons ha avançat La Ser aquest dimecres.\nTot i que mai s'havia impartit de manera obligatòria aquesta matèria al batxillerat, els tres togats de l'alt tribunal valencià han acordat aquesta mesura després d'estimar un recurs interposat per l'Associació Professional de Professors de Religió en Centres Estatals al darrer decret aprovat pel Consell del Botànic relatiu a l'ordenació general de l'educació secundària obligatòria i del batxillerat al País Valencià. La resolució obliga a prendre aquesta mesura, encara que la normativa anterior aprovada pels populars no contemplava l'assignatura de religió dintre de les matèries a escollir com a optativa als centres públics. La interlocutòria ha sobtat i molt a la conselleria d'Educació, dirigida per Vicent Marzà (Compromís), que l'han qualificat «d'insòlita».\nEls tres magistrats justifiquen la seua decisió d'acord amb una sentència realitzada per la secció quarta de la sala tercera del Tribunal Suprem del 20 de març 2018 relativa a un conflicte entre la mateixa associació i la Junta Extremadura, segons la interlocutòria a la qual ha accedit EL TEMPS. Per obligar a la Generalitat Valenciana a impartir religió al segon curs de batxillerat, empren una part de la interlocutòria del Suprem, que apunta: «Si es vol entendre aquesta funcionalitat en el sentit que permet prescindir de la Religió entre les assignatures que són objecte de l'elecció, s'haurà d'explicar-se per què. És a dir, s'haurà d'explicar que les característiques d'aquesta regulació i programació són de tal naturalesa que justifiquen l'absència de l'assignatura de Religió entre les matèries específiques dintre les quals els alumnes de segon curs de batxillerat han d'efectuar la seua elecció i,en aquest cas, no trobem justificació. De nou, resulta significativa la comparació amb el decret de 2014 [l'aprovat per Rajoy], que sí que compta amb la Religió entre les assignatures específiques objecte de l'elecció». «Sobre aquesta base, a falta de les raons que se'ns puguen donar en el procés, acordem la suspensió sol·licitada, és a dir, s'haurà d'incloure la religió en el segon curs de batxillerat mantenint el sistema anterior», rematen els jutges del seu propi puny.\nDes del Govern valencià, en canvi, recorden que cap de les lleis que regulen l'ensenyament de batxillerat a l'Estat espanyol contempla la possibilitat imposada pel TSJ valencià, si es consulta la Llei Orgànica d'Ordenació General del Sistema Educatiu (LOGSE) impulsada l'any 1990. Encara més, des del 2014 la decisió d'organitzar el currículum de les matèries específiques de batxillerat de segon curs resten en mans de les autonomies i no de l'administració estatal.\nL'article d'aquesta llei estableix que «en funció de la regulació i de la programació de l'oferta educativa que establisca cada administració i, si és el cas, de l'oferta dels centres docents, els alumnes i les alumnes cursaren un mínim de dos i un màxim de tres matèries del següent bloc d'assignatures específiques». En aquest apartat, s'inclou l'assignatura de religió, però no com a matèria obligatòria. A partir de la normativa estatal, la Generalitat Valenciana del popular Alberto Fabra va adaptar-se a la nova regulació l'any 2015. I ho va fer amb un articulat que no incloïa l'opció de triar religió dintre de les 12 assignatures específiques disponibles.\nEl conseller d'Educació, Vicent Marzà, ha experimentat com algunes de les seues iniciatives estrella han estat tombades parcialment per tres magistrats força conservadors del TSJ valencià| EL TEMPS\n«El decret que va aprovar l'actual Consell no modifica l'oferta de les matèries específiques de segon de batxillerat de l'anterior decret del PP. Una normativa que cal tornar a recordar que no oferia religió en segon de batxillerat», apunten des del departament de Campanar. I rematen: «L'únic canvi que introdueix la normativa nova respecte de l'anterior dels populars és augmentar en una hora més a primer de batxillerat la capacitat de desenvolupar el currículum de l'assignatura de religió, ja que passa de dos a tres hores lectives».\nLa decisió presa pels tres jutges d'orientació conservadora també xoca amb l'actual estructura de la Prova d'Accés a la Universitat. Aquesta avaluació es divideix entre una fase obligatòria i una fase voluntària. A la primera part de la selectivitat, els alumnes s'examinen d'aquelles matèries considerades troncals, una categoria que no té l'assignatura de religió. L'altra part del procediment educatiu tampoc integra la religió com a matèria específica, tot i que l'article 34.bis4 de la Llei Orgànica d'Educació (LOE) i l'article 28,4 del decret 1105/2014, acordat el 26 de desembre d'aquell any per part de l'executiu de Rajoy sí que atorga la categoria de matèria específica a l'assignatura. Com a conseqüència de la no inclusió de l'assignatura de religió a segon de batxillerat, la matèria no forma part de la PAU, autèntic objectiu de bona part dels alumnes que cursen batxillerat. «També cal incidir que a les dues lleis orgàniques d'educació valencianes va determinar-se que la religió era una matèria que s'impartia únicament a primer curs de batxillerat, amb un caràcter opcional», complementen des de la conselleria encapçalada per Marzà.\nDesprés de superar la sorpresa per aquesta interlocutòria realitzada el 25 de juny de 2018, el Consell va reaccionar contra una decisió que, segons els seus arguments, no està contemplada en la legislació vigent i que va més enllà del recurs presentat per aquesta associació catòlica de docents. D'aquesta manera, el 29 de juny l'Advocacia de la Generalitat Valenciana sol·licita un aclariment d'acompliment de la sentència. No debades, la resolució judicial determina que es realitze d'acord amb el decret del PP, quan la normativa aprovada pels populars tampoc inclou la religió dintre del segons curs de batxillerat.\nEl 19 de juliol el Govern valencià obté una resposta d'aquests tres magistrats amb un historial polèmic. L'alt tribunal valencià emet una interlocutòria recalcant la seua decisió. Això sí, «sense més argumentació jurídica ni cap aclariment de com fer-ho, ja que no es compta amb normativa anterior ni estatal ni autonòmica on s'aplique aquest criteri», assenyalen fonts de l'executiu valencià.\nCom amb la decisió d'anul·lar onze articles del decret d'usos lingüístics per part dels mateixos togats, l'Advocació de la Generalitat Valenciana va presentar aquest dimarts un recurs de reposició en conseqüència al seu desacord amb la decisió de la secció quarta de la sala contenciosa-administrativa. Ara bé, mentrestant el Consell haurà de complir amb una sentència que imposa la religió en segon de batxillerat a tots els centres educatius del País Valencià. És la darrera estocada de la croada que sembla tenir aquest trio judicial escorat a la dreta contra el govern progressista integrat per PSPV-PSOE i Compromís.\nAssociació Professional de Professors de


01/17/2022 06:14:16 PM\nLa situació de crisi financera i econòmica que estem vivim està portant a un fals debat sobre la suposada contraposició entre la solidaritat interna i la solidaritat cap a l’exterior. No es tracta d’escollir entre atendre a les persones de casa nostra que pateixen les conseqüències d’aquesta crisi i la solidaritat cap a les persones del països del Sud que, des de fa molt de temps, veuen vulnerat el seu dret fonamental a viure amb dignitat. En un món tan interdependent com l’actual, les accions contra l’exclusió social al nostre entorn més proper i la cooperació al desenvolupament són l’expressió d’una mateixa visió solidària i de lluita contra la pobresa, les seves causes i conseqüències, ja sigui a Sant Boi, als països africans del Sahel, a Nicaragua o a qualsevol altre indret del món.\nLa convicció que la solidaritat no té fronteres s’ha de convertir en un compromís personal, col·lectiu, institucional i polític per la justícia social al qual tots i totes estem cridats. Des del món local, des del municipi, veiem les cares de la crisi en molts i moltes dels i de les nostres conciutadans i conciutadanes. I també des de les ciutats veiem el nostre món global a on 830 milions de persones passen fam cada dia.\nCal defensar la cooperació i la solidaritat com un valor ètic i social imprescindible per a fer realitat un món a on tothom, a tot arreu, gaudeixi el que proclama l’article 22 de la Declaració Universal dels Drets Humans:\n“Tota persona té dret d’obtenir la satisfacció dels seus drets econòmics, socials i culturals mitjançant l’esforç nacional i la cooperació internacional segons l’organització i els recursos de cada país”.\n“Jo dono la cara per la cooperació i la solidaritat” és una campanya de mobilització ciutadana per reivindicar i visibilitzar aquest compromís personal i col·lectiu que compartim totes les persones que donem suport, participem o són beneficiàries en projectes de cooperació internacional.


Lorena Castell entra a la recta final del seu embaràs\nLorena Castell, a la recta final del seu embaràs\nLa col·laboradora de ‘Zapeando’ i la seva parella Eduardo Parra, conegut com ‘El fabuloso’, esperen el seu primer fill\nLorena Castell espera el seu primer fill pel 15 de març | CatalunyaDiari.cat\nLorena Castell surt de comptes el pròxim 15 de març. La col·laboradora de ‘Zapeando’ té una ‘porra’ amb els seus familiars i amics i ella creu que el seu primer fill naixerà realment uns dies abans, concretament el 7. Si finalment és així, la catalana guanyaria els 30 euros que han acumulat en aquesta aposta.\nRecta final de l’embaràs\nLa col·laboradora del programa de La Sexta ha explicat que està passant un meravellós embaràs i, tot i el seu estat avançat, se sent molt enèrgica: «Em puc moure, estic fenomenal encara». Però, per si de cas el petit arriba abans d’hora, ja s’està preparant i ha explicat un detall curiós que no sabia, i potser molts altres tampoc ho saben, i és que no es poden tenir les ungles pintades, per això ja s’ha tret l’esmalt.\nA més a més, Lorena també ha afirmat que al matí fa 200 esquats, però «aquest senyor està tan a gust que no vol sortir». Per una altra banda, la catalana també ha reivindicat a les xarxes socials que durant l’embaràs ha engreixat vint quilos i està en plena forma, «pels que diuen que s’ha d’engreixar un quilo al mes».\nMi vida en una #fitball #36semanas #embarazo #pregnant #pregnantstyle #fitpregnant #countdown #mamifit\nSuport per part dels seus seguidors\nPer una altra banda, la col·laboradora de 'Zapeando' és activa a les seves xarxes socials i a Instagramha compartit moltes instantànies del seu embaràs, sent criticada en alguna ocasió. Fa tot just uns dies, Lorena ha compartit una imatge que ha revolucionat les xarxes: «1,58 cm. 74.400 g». Moltíssims seguidors han volgut mostrar-li el seu suport i donar-li ànims per aquesta recta final de l’embaràs.\n«Divina de la mort. Després et tornes a quedar igual, t'ho dic jo que vaig engreixar 20 quilos»; «Estàs fantàstica, ets una dona real i a més maquíssima i amb molt d’estil» i «Amb tot l’exercici que fas, aviat et quedaràs una altra vegada igual», són uns exemples de les paraules de suport per part dels seus seguidors. Però un que sorprès és el d’Elena Furiase, a qui li va cridar l’atenció la seva alçada: «Que tu fas 1,58? No, tu ets més alta». Lorena, per la seva part, va respondre amb un «Ja m'agradaria».\n1,58cm 74,400gr #real #embarazo\nUna publicación compartida de LORENA CASTELL (@lorenacastell) el 20 Feb, 2019 a las 10:07 PST\nKiko Rivera, a un pas de ser expulsat de 'GH DÚO'\nEsperanza Aguirre perd una de les seves persones més properes i estimades


Vocació reusenca per la millor mirada | VIUafons\nVIUafons / Reus / Vocació reusenca per la millor mirada\nVocació reusenca per la millor mirada\n18 maig, 2016 RedaccióReus ViuafonsReus\nEntrevistem a Maria Pia Teixidó (Reus, 1961), una reusenca de tota la vida que es defineix com una enamorada de l’optometria, tret que li ve molt proper, ja que el negoci familiar, Òptiques Teixidó, li va permetre continuar el llegat des del vessant mèdic.\nCom va començar en el món de l’òptica?Per una banda, vaig començar per un aspecte vocacional. Sempre m’ha agradat l’àrea sanitària, especialment el diagnòstic i, en el cas de l’optometria, em permet especialitzar-me i treballaren equip.De fet, dos elements indispensables en el meu dia a dia.D’altra banda, també m’hi vaig endinsar per tradició familiar, perquè fa 40 anysel meu pare va veure una oportunitat en el mercat i va crear empreses d’òptica.\nCom valora tots aquests anys de treball? En trec una valoració positiva. És un sector que requereix molta voluntat, dedicació d’hores i formació continua,però la satisfacció que mostren els nostres clients,en resoldre les seves dificultats visuals i auditives, ho compensa tot.\nCom a establiment de tota la vida a Reus hauran observat un canvi en el tipus de públic. Així és. Fa uns anys, tots teníem les nostres botigues i centres de confiança. La relació amb els clients era molt més estreta i ells eren molt més fidels.Les coses han canviat:el client ja no busca l’entreteniment, tots anem de bòlit i volem enllestir el què hem vingut a fer com més aviat millor.\nTenen clientela fixa?En el nostre cas, dins l’àrea de serveis, sí que comptem amb una clientela molt fidel. El nostre tracte professional i personalitzat és un dels nostres trets distintius. Respectea la part comercial, el sector de l’òptica es troba immers en una guerra de preus poc sana.\nLligant-ho amb la Festa Major, des d’òptica Teixidó fareu quelcom relacionat amb la tradició?Anteriorment adaptàvem tots els nostres aparadors amb temàtica festiva, però actualment hem deixat de fer-ho. Tota l’exposició és molt minimalistai és rellevant que el producte capti les mirades per si sol.\nSent reusencs de tota la vida a Reus, com recorden les festes a la ciutat? Molt entranyables. Les festes majors potencien el centre de Reus tant amb activitatslúdiques com culturals. Genera molt bon ambient i vida al carrer, i això és un dels aspectes que caracteritza més la nostra ciutat.\nCreu que des de l’Ajuntament es gestiona de manera satisfactòria la cultura i les festes? Definitivament. Reus està en constant moviment, és una ciutat molt viva i plena de cultura, i el motor que l’impulsa ho és també.\nFesta Major 2016ÒpticaTeixidó


Helena Cardona, Cristina Llorente i Marta Fonseca, arquitectes expertes en urbanisme de gènere M.F.\nPalmaLes ciutats estan dissenyades per a un "home, sa, adult i amb dret de sufragi", assenyala Cristina Llorente, cofundadora del col·lectiu Arquitectives i coordinadora de projectes d'urbanisme participatiu i espai públic. Llorente reclama rescatar les ciutats per fer-les més habitables. Per això convé, diu, incloure tots els col·lectius, sense distinció per mobilitat, sexe, raça o orientació sexual. Segons assegura, fa falta introduir en les polítiques urbanístiques la perspectiva de gènere i un disseny urbà integrador. "No té sentit que no es tinguin en compte aquests criteris i que no es pugui jugar a la pilota a les places de Palma i de tot arreu", diu. La cofundadora d'Arquitectives pensa que hauríem de tenir l'opció de poder triar i decidir quin tipus d'espai públic volem habitar. "La ciutat és un espai polític, per a la solidaritat però també per al conflicte", assenyala.\nFeminisme urbanisme dones


Detenen una veïna de Reus per l'incendi d'un habitatge amb un ferit greu i 16 intoxicats\nTraslladen el ferit a la Vall d'Hebron\nUn home ha quedat ferit greu per cremades de tercer grau i 16 persones han resultat intoxicades per fum en un incendi declarat la matinada d'aquest dilluns en un habitatge de Reus (Tarragona), han informat els Bombers de la Generalitat. Els Mossos d'Esquadra han detingut una veïna de la localitat que sembla ser la parella de la víctima com a presumpta autora del foc.\nMor una dona de 78 anys i resulta intoxicat greu un home de 80 en un incendi en un pis de Martorell\nTall a la Ronda Litoral en sentit Llobregat per un incendi en un túnel\nL'home ha estat evacuat a l'Hospital Vall d'Hebron de Barcelona i els intoxicats han estat atesos a l'Hospital Sant Joan de Reus (set), al CAP Sant Pere de la localitat (sis) i tres han rebut l'alta in situ.\nEls serveis d'emergències han estat alertats a les 03.30 hores i el foc, que ha cremat la segona planta d'un edifici de cinc de l'avinguda Mossèn Ramon Muntanyola, ha quedat controlat cap a les 04.00 hores.\nEls veïns han estat evacuats o confinats als seus habitatges, i els que han necessitat atenció han estat tractats pel Sistema d'Emergències Mèdiques (SEM).\nEls bombers han destinat set dotacions fins al lloc, al qual també s'han mobilitzat quatre patrulles dels Mossos d'Esquadra i de la Policia local.\nPosteriorment, els Mossos d'Esquadra han detingut una dona de 34 anys veïna de Reus per presumptament haver provocat l'incendi en l'habitatge.\nSegons fonts veïnals, la detinguda i el ferit greu eren parella, vivien a la casa on ha ocorregut l'incendi i abans del foc s'ha produït una baralla entre ells, unes informacions que els investigadors intentaran corroborar, ja que encara estan pendents d'interrogar a la detinguda i al ferit.


Crítica: '1Q84', Haruki Murakami\nA '1Q84', de Murakami, les vides de dos personatges desconeguts es van entrecreuant i semblen compartir un destí comú\nVaig desitjar llegir aquesta novel·la per diferents raons. Una d’elles és per Haruki Murakami: tot el que he llegit d’aquest autor m’ha agradat. També pel seu argument: la història de dos personatges estretament lligats que mai arribaran a retrobar-se (així s’explica a la contra), però que caminaran l’un al costat de l’altre al llarg de tota la novel·la. Ella, l’Aomame, és una noia aparentment normal que es dedica a assassinar maltractadors. Ell, en Tengo, és un escriptor que encara no ha publicat cap novel·la que treballa com a corrector per a una editorial que li encarrega reescriure La crisàlide d’aire, l’original presentat per una jove i atractiva escriptora novell, la Fukaeri. Els personatges de l’obra de Murakami, mica a mica o no tant, es van identificant amb els que surten a La crisàlide d’aire i les històries de la novel·la que llegim es van entrellaçant de manera màgica amb la que ha reescrit Tengo de l’original de la Fukaeri.\nHe dit que això va passant de mica en mica o no tant, i m’explico. Quan vaig tenir el llibre a les mans i el vaig sospesar vaig pensar que era un totxo, set-centes vuitanta pàgines de text i lletra densa, que malgrat que l’editor ens ho vengui com que són dos llibres, realment és un de sol que no caldria ni separar amb primera i segona part. La segona cosa que em va venir al cap va ser el desig que Murakami trobés els ingredients suficients per donar agilitat al discurs, amb riquesa de personatges, conflictes per resoldre des de bon principi i girs i subtrames afegides a la trama principal per combatre la densitat de pàgines. Un avegada llegida, segur que amb 1Q84 (Empúries en català amb traducció de Jordi Mas i Tusquets en castellà amb traducció de Gabriel Álvarez) els intel·lectes es fregaran les mans i proclamaran als quatre vents que és l’obra mestra del japonès.\nPerò el cert és que la novel·la és tan, però tan lenta, repetitiva i pesada que quan l’he acabada he celebrat una festa, tot i que encara ara no sé què m’han explicat, això ho deixo per als intel·lectes. L’autor ens entreté amb subordinació d’història amb tanta insistència com per avorrir: les sortides de cacera d’homes de l’Aomame per satisfer el seu desig sexual, usada per l’autor perquè ella arribi a trobar i fer amistat amb una policia que practica el mateix joc; els diumenges del Tengo amb el seu pare quan era usat per fer pena i aconseguir cobrar deutes dels morosos; la imatge d’un home que xuma els pits de la seva mare quan ell tenia tres anys; i moltes escenes més que gràcies a déu ja he oblidat, que ben bé podria passar un cop d’aire i emportar-s’ho que el desenvolupament de la novel·la no se’n ressentiria per res i en canvi la novel·la s’aprimaria a la meitat.\nA més, contínuament ens trobem davant de resums d’allò que ja hem llegit quan els personatges analitzen constantment el que ja els ha passat com si amb les quaranta pàgines del capítol anterior no n’hi hagués ja prou. Però arribats a tal extrem d’avorriment amb aquesta obra jo em pregunto: ¿és cert que quan un autor té un nom que ven a l’editor deixa d’importar-li la novel·la i es queda només amb el nom? ¿Ningú se n’ha adonat a l’editorial que va comprar l’original que amb un bon assessorament literari, o millor dit unes tisores gegants capaces de tallar unes quatre-centes pàgines senceres la novel·la hauria guanyat molt?\nLa lentitud narrativa i la saturació de situacions que no aporten res fan que et distregui tant l’atenció que quan l’autor intenta introduir els ingredients fantàstics no ens els creiem i això un bon editor ho hauria de veure. Crec jo. Concloent i sent fidel al meu estil, no puc valorar que l’obra sigui bona o que no ho sigui, això són els gustos de cadascú, fins i tot algú trobarà que el fet que al protagonista l’empaiti la visió de la seva mare donant-li el pit a un home que no era el seu pare tingui un importància cabdal dins de l’obra, però a mi m’ha avorrit com feia temps que no m’avorria llegint i evidentment mai podré recomanar 1Q84 a cap amic.\nEditorial EmpúriesEditorial TusquetsHaruki MurakamiLiteratura japonesaSanti Baró


Actualització 3 de juliol\njuliol 3, 2018 f17e5a4502\nJa tenim el programa complet. Ha hagut alguns canvis d’última hora i ja estan revelades totes les sorpreses. Feu una ullada!\nTambé hem afegit les activitats que es faran Off-Convivencias i a les que podrà anar-hi qualsevol i de manera gratuita, el plat fort de les quals és el Monsters of Bizarro. A sota hi trobareu els cartells.\nEncara sou a temps d’apuntar-vos als tallers, però si us plau, no trigueu a fer-ho per poder-nos organitzar.\nNo trigateu a rebre la newsletter amb totes aquestes novetats i alguns temes d’organització.\nAixò és ja mateix!\nActualització 13 de juny\njuny 13, 2018 f17e5a4502\nJa podem dir que les Convivencias Bizarras han estat tot un éxit de convocatòria i que ha superat les nostres expectatives.\nHem cobert la reserva que teníem al hostel, pel que donem l’aforament com a complet. De totes maneres, et pots inscriure fins dissabte 16 de juny, però haurem de confirmar la disponibilitat abans d’assegurar la teva plaça.\nAra, a esperar que arribi el 20 de juliol \_m/\nActualització 2 de Juny\njuny 2, 2018 juny 13, 2018 f17e5a4502\nHem actualitzat el programa, que ja està gairebé complet i segur, però és possible que hi hagi canvis.\nTambé us hem enviat la newsletter amb informació per a que us apunteu a les lectures. Animeu-vos!\nI això ho hem posat a la newsletter, però mai no està de més recordar-ho també aquí:\nAquest apartat va dirigit específicament a totes les persones inscrites a les Convivències Bizarras que vingueu de fora de Barcelona.\nFeu-nos saber en l’esdeveniment de les Convivències Bizarras qualsevol dubte que tingueu sobre com arribar fins al campament: des de quin tipus de transport necessiteu agafar des de l’aeroport, estacions i enllaços de metro, autobusos, horaris d’aquests transports, etcètera.\nAixí mateix, convidem als que coneixeu la ciutat a que doneu resposta als dubtes de la resta dels assistents i, així, fem més xarxa.\nPer al cas que arribeu amb antelació a les dates de les Convivències (o continueu a la ciutat un cop finalitzada la convenció) podem aconsellar-vos activitats, llocs de visita o altres activitats lúdiques, culturals i d’entreteniment per ocupar el vostre temps lliure. No us talleu i pregunteu qualsevol dubte.\nAJUDA I PARTICIPACIÓ\nLes Convivències Bizarras són de tots nosaltres, no només de l’organització ni dels convidats. Des d’aquí us animem a que us relacioneu de forma oberta entre vosaltres, sense complexos i que us presteu ajuda i consell els uns als altres en la mesura del possible. Gràcies.\nActualització 7 d’abril\nHem afegit tota la informació sobre els tallers a la pàgina del programa. Si ja t’has inscrit, no oblidis apuntar-te a l’email convivenciasbizarras@gmail.com. Alguns dels tallers requereixen d’una feina prèvia que serà imprescindible per a gaudir al cent per cent de l’activitat.\nAquests són els quatre talleres tindran lloc:\nCom crear personatges inclusius, amb Alejandro Marcos Ortega (en castellà)\nL’humor és una cosa seriosa, con Sergi Álvarez (en castellà)\nCom esbossar una novel·la curta increïble, amb Cristoph Paul (en anglès)\nEscrivint en el llenguatge dels somnis, amb Laura Lee Bahr (en anglès)\nHem afegit la xerrada: El bizarro como arma contra el fascismo, d’Inés Arias de Reyna.\nEncara queden xerrades per confirmar. També estan per confirmar les lectures. Si vols llegir el teu material en públic, fes-nos-ho saber.\nS’ha actualitzat la llista d’inscrits.


Els nens i les nenes de 5è i 6è han fet ja el curs d’apadrinament lector. Els padrins lectors és una de les activitats que més èxit té entre els nostres alumnes, tant grans com petits, i que ens ha aportat a tots moltes satisfaccions i grans aprenentatges.\nUn cop per setmana padrins i fillols passen junts una estona de lectura compartida, jocs i converses. L’experiència és un èxit rotund.\nAquests propòsits han estat treballats a l’hora d’ètica i han pres consciència del que vol dir compromís. Els més petits reben als grans amb admiració.\nAquí teníu els de 6è i P5. Aquesta setmana faré les fotos de les altres classes.\na de setembre 23, 2013\nJa els hi ve feina a aquests padrins.. sobretot els que tenen 2 fillols. Ja vam advertir a la padrina del Jofre i la Carla que prengués molta paciència!!!\nÉs una molt bona experiència que, ja he comentat més d'una vegada, enriqueix tant o més als grans que als petits, ja que assumeixen responsabilitats i rols que es prenen molt seriosament i els vincles perduren. Les filloles que va tenir l'Ernest a 5è i a 6è, quan el veuen, corren a saludar-lo i ara a preguntar-li per l'escola dels grans... és molt bonic veure la relació que creen.\nBona lectura per tots!\nés molt guai fer de padrina lectora\nEs una experiència molt enriquidora per tots, grans i petits que la prenen amb molta li.lusió i crea vincles molt bonics. Fa que els nens es coneguin mes i la lectura sigui com un joc. Tot pel be de la lectura. Rosa b.\nEs una bona manera de fomentar la lectura i agafar-la amb ganes...\nEs nota que tant els padrins com els fillols están encantats ,es un bon projecte.\nEndavant amb la lectura!!!!\nDijous, 26 de setembre de 2013 VAN GOGH Classe de ...\nDivendres, 27 de setembre de 2013 CANTATA Avui, to...\nDilluns, 23 de setembre de 2013 PADRINS LECTORS El...\nDivendres, 21 de setembre de 2014 RESUM REUNIÓ DE ...\nDimarts, 17 de setembre de 2013 COMPETÈNCIES BÀSIQ...\nDilluns, 16 de setembre de 2013 ANÈCDOTA L’anècdot...\nDilluns, 16 de setembre de 2013 PRIMERA SETMANA CO...\nDijous, 12 de setembre de 2013 PRIMER DIA DE CURS ...\nDimarts, 10 de setembre de 2013 BENVINGUTS A L'ESC...\nDilluns, 2 de setembre de 2013 JA SOM AQUÍ! Ja som...


En la seva videoinstal·lació The Desire Project, Grada Kilomba utilitza la paraula escrita com a únic element visual, acompanyat del redoble rítmic d’un tambor que fa alhora de veu metafòrica, indicant l’aparició d’un parlar que s’ha vist històricament callat pels relats colonials.\nL’obra es compon de tres vídeos que representen tres moments cronològics: While I Walk, While I Speak i While I Write. A cada vídeo, un text en blanc apareix contra un fons negre, acompanyat pel redoble rítmic d’un tambor, obra de l’compositor Moses Leo. El tambor substitueix a l’habitual veu en off, convertint-se en un tipus de narració evocadora de la tradició dels contacontes africans.\nKilomba ressalta sobretot la importància de l’escriptura en la seva obra que, segons explica, és «gairebé una obligació de trobar-me a mi mateixa».\nSegons Gabi Ngcobo, «En la seva obra visual, Kilomba abandona el format del llibre a l’estirar les pàgines, vessant-les i estenent-les cap al camp de visió».\nEn aquest text impactant, Kilomba juga amb la noció de memòria com a teoria de l’oblit: «un no pot simplement oblidar, i un no pot evitar recordar», escriu. Per entrar a la videoinstal·lació cal passar davant d’un altar dedicat a la avantpassada Anastácia, una esclava africana lliberta la boca ha estat segellada per generar una sensació de terror i de mutisme. Segons Kilomba, Anastácia no solament encarna el conflictiu triangle Àfrica-Europa-Amèrica, sinó que també planteja les qüestions rellevants de «qui pot parlar?», «¿De què podem parlar?» i «què passa quan parlem?».\nAquesta obra va ser comissionada per a la 32 biennal de São Paulo – Incertesa viva, 2016.


AMBAIXADOR UNIRAID - UniRaid.ORG\nser ambaixador UNIRAID consisteix en convertir-se en promotor de la prova en el centre acadèmic que tries, realitzant com a mínim una presentació en aquest centre i actuant d'interlocutor entre els equips que has animat a participar (i que han formalitzat la inscripció), i l'Organització.\nLa figura de ambaixador UNIRAID és exclusiva, només s'admet un ambaixador per centre acadèmic. (escola, facultat o institut), no s'admet un ambaixador per a la totalitat d'una Universitat.\nPer cada equip procedent del centre acadèmic sota la tutela de l'ambaixador que participi en l'edició de UNIRAID en curs, l'ambaixador UNIRAID a càrrec d'aquest centre, es beneficia de descompte de 100 € , (que s'aplicarà directament a la inscripció de l'equip al qual pertany el ambaixador UNIRAID).\nEn el cas que un ambaixador rebre un nombre d'equips participants la bonificació superi l'import de la inscripció, (la suma de descomptes acumulats ha de ser superior a l'import total de la inscripció del EQUIP a què pertany a ambaixador), UNIRAID li farà efectiu l'import al seu favor mitjançant ingrés o transferència bancària al seu compte.\nL'Organització es reserva el dret a concedir la plaça de ambaixador UNIRAID a qui consideri més idoni per representar els valors de l'Organització. Els ambaixadors existents tenen preferència per repetir la plaça de ambaixador dels seus centres acadèmics i poden sol·licitar la plaça des del 7 de març.\n2.\tSi la plaça d'Ambaixador en aquest centre acadèmic està disponible, UNIRAID t'ho comunicarà i a partir d'aquest moment, disposaràs d'un termini màxim de 30 dies per fer una presentació (xerrada divulgativa) la UNIRAID, en una aula del centre acadèmic que hagis triat.\n3.\tPer certificar la realització de la xerrada, caldrà que enviïs una imatge del cartell de convocatòria (on aparegui la data i l'aula de convocatòria), i una altra imatge de la celebració d'aquesta xerrada.


Una mirada crítica sobre la sèrie televisiva Merlí\nA Catalunya volem bastir un país nou, pròsper, plural, integrador i just. El país s’ha de bastir però sobre bases sòlides. I això implica fer-ho a partir no solament de l’assoliment de determinats nivells de progrés i benestar materials, sinó també a partir de valors autèntics i consistents i no tant d’un caduc i inconsistent relativisme axiològic.\nSi en temps passats, la socialització es circumscrivia a la família, l'escola i el grup d'iguals, avui dia els mitjans de comunicació són agents socialitzadors de primera importància (veure aquí). No és un secret per ningú la funció referencial i mimètica que els mitjans de comunicació i la publicitat exerceixen en la població. Els mitjans de comunicació s'han erigit en el tercer agent social d'importància en la socialització adolescent després de la família i el grup d'iguals, exercint una labor mediadora entre tots dos. Malgrat que la seva incidència social és variable en funció dels continguts, el gènere i l'edat, els mitjans constitueixen una rica font d'informació i aprenentatge que nodreix de recursos simbòlics a les seves experiències vitals.\nMERLÍ està esdevenint un fenomen en el panorama mediàtic català i en altres àmbits on la sèrie s’està difonent. De moment, està triomfant en altres territoris i països on s’emet. En conjunt, l’última temporada de la sèrie de TV3 ha tingut, de mitjana, 538.000 espectadors i una quota de pantalla del 17,7%. A Catalunya fa poques setmanes ha acabat la sèrie emesa per TV3, al llarg de 3 temporades. Més enllà de les fredes dades d'audiència, la sèrie ha traspassat la petita pantalla per convertir-se en un fenomen social. Merlí és una sèrie que aprofitant la filosofia parla dels diversos aspectes de la vida. Una producció destinada als adolescents, que exposa la realitat actual dels adolescents, amb un professor de filosofia que s'enfronta a una aula d'alumnes amb els seus conflictes interns, generacionals i socials en el nostre àmbit cultural i de desenvolupament, on l'intel·lecte conviu amb les seves hormones encabritades i que no hi ha manera d'embridar. Bo serà doncs que, acabada la sèrie, fem un balanç d’alguns aspectes relacionats amb la mateixa amb la finalitat de poder contrastar l’experiència de la sèrie feta per cadascú amb una visió crítica de la mateixa a fi que cadascú en pugui treure les seves pròpies conclusions.\nA Catalunya volem bastir un país nou, plural, integrador i just, construint-lo al voltant de 4 grans eixos: nacional, social, antropològic i també ideològic. Catalunya necessita avançar no solament en la seva construcció «nacional» i «social», necessita també progressar de manera especial en l’eix «antropològic» i afinar molt més acuradament en alguns dels seus valors ideològics. Les societats, alliberades i antropològicament no narcotitzades, que vulguin esdevenir autènticament avançades hauran de tenir també ben present aquests últims vectors. És en alguns d’aquests eixos que la sèrie incideix i és per això que aportem un comentari crític de la mateixa en algunes de les seves vessants com els models de vida que ens proposa, la ideologia que la sustenta o els valors que s’hi transmeten. El país s’ha de bastir però sobre bases sòlides. I això implica fer-ho a partir no solament de l’assoliment de determinats nivells de progrés i benestar materials, sinó també a partir de valors autèntics i consistents i no tant d’un caduc relativisme axiològic. D’opinions n’hi ha per tots els gustos, però alguna de les que s’han expressat a les xarxes arribava a dir: la sèrie és una merda, però és com la pluja fina que poc a poc la seva ideologia, els valors i els models de vida que s’hi proposen van calant ...\nÉs la funció de la televisió pública catalana i el paper social d’una de les seves sèries d’èxit que a continuació s’exposen en un sentit crític. Ho fem a partir d'alguns comentaris en relació a aquestes qüestions apareguts a CatDialeg.cat i d’un article en el qual l’autor es mostra molt crític amb el projecte de transformació dels valors dominants que ja s’ha dut a terme en moltes altres sèries de TV3. La televisió pública catalana, l’eina cultural més potent que ha tingut el país en les darreres quatre dècades, està cada vegada més implicada en la difusió d’un pensament i d’una forma de vida nihilista. Merlí ha entrat a sac en el món de l’adolescència i la joventut. Com ho veuen, per exemple, les moltes persones que han vingut a viure al nostre país procedents de països on encara es valora la paternitat, el matrimoni, la família i les normes que han de regir la sexualitat, es pregunta?\nSectarisme i degradació: TV-3 i Merlí\nLa seva visió de la concepció moral i del llenguatge s’ha alineat amb el discurs progre. La seva agenda no ha estat mai la pròpia d’un mitjà públic que intenta mantenir una certa ponderació, sinó el de la promoció i defensa a ultrança de l’agenda gender i LGBTI. No només això, per exemple, la millor difusió de l’anual saló pornogràfic que se celebra a Barcelona ha tingut el millor propagandista a TV-3, ha donat veu a les manipulades defensores de la prostitució, és a dir, al tràfic de dones, i al mateix temps defensa un feminisme radical de tòpic. La ideologia i la consigna sempre s’han anteposat a la realitat, i ha silenciat el que jutjava que era contrari al seu projecte de formatat de ments, i ha promocionat el que li servia.\nL’ús que fem del temps passat simplement serveix per remarcar que la qüestió ve de lluny, però no que ha canviat. En aquest àmbit, no només segueix igual, sinó que ha empitjorat i la sèrie dedicada a joves i adolescents en horari de màxima audiència, “ Merlí “, demostra fins a on pot arribar en la seva immoralitat una televisió que en teoria és de tots, però en realitat és un mitjà que es comporta com una empresa privada.\nMerlí és una sèrie d’èxit que ara ha acabat la tercera temporada amb un excel·lent registre d’audiència, fins i tot ha estat exportada. El seu èxit no té secret, problemes juvenils, sobretot, amors, sexe. En teoria narra les actituds d’un professor de filosofia “inconformista”, és a dir, políticament correcte i sota aquest fil argumental hi cap tot. Les seves classes en un institut són el fil conductor que en la seva última versió se supera a si mateix: sexe, nus, promiscuïtat, trios bisexuals, droga. S’han utilitzat tots els recursos argumentals i visuals amb morbo que puguin atraure el públic juvenil (i al que ja no ho és tant, però li va aquesta marxa). En tota la sèrie sobre estudiants s’omet un tema que TV-3 ha de considerar marginal: mai estudien. Són joves d’un institut en el qual l’estudi, el treball escolar com a visió de la realitat no existeix. El relat de l’esforç acadèmic està fora de pla, és marginal. És un exemple pèssim. És una caricatura interessada que accentua uns aspectes fàcils de guionitzar i suprimeix o minimitza tota la complexitat dels joves d’avui. Cerca només audiència morbosa i falsament iconoclasta per políticament correcta i constitueix injecció ideològica en vena. És la degradació d’una televisió pública.\nIndependentment de les ideologies de cadascú, el fet que una sèrie que s’emet a la televisió pública catalana opini tan obertament de la seva postura política (encara que sigui a través d’un personatge), no dóna una imatge de pluralitat. Algun partit polític ha acusat TV3 d’adoctrinament, falta de pluralitat en les ideologies polítiques que s’hi presenten i ha criticat que la sèrie “només reflecteix una part de la societat catalana”.\nEl capítol final de la sèrie Merlí es va convertir en una apoteosi televisiva, amb una gala al Teatre Nacional, catifa vermella inclosa, i més de dues hores de programació especial. TV3 ho ha fet tot, des de l’inici de la sèrie fins a l’últim capítol, per promocionar-la. Ja han anunciat que aviat sortirà un llibre sobre la sèrie. I que serà substituïda per una altra que té com a protagonista una mare soltera amb tres fills. Realment TV3 i la productora de la sèrie, del Grup Godó, tenien molt a celebrar. Per les altes audiències? No només això. L’aposta els ha sortit rodona. Han difós amb una gran eficàcia les idees que volien transmetre sense que la societat hagi ofert cap mena de resistència, i econòmicament suposo que els ha anat molt bé.\nLa qüestió no és si el que es mostra a la sèrie reflecteix o no la realitat de les nostres famílies i dels nostres instituts. La qüestió és que la sèrie marca un cop més el camí a seguir. Merlí és l’aplicació als adolescents i joves de l’ambiciós projecte cultural d’inversió dels valors: la supressió de l’autoritat dels pares i professors, la normalització de les famílies desestructurades, el proselitisme de les relacions homosexuals i de la sexualitat viscuda en etapes cada vegades més tendres de la vida i desvinculada de tota norma moral.\nL’ideòleg de la sèrie és un filòsof d’idees anarquistes i que fa ostentació del seu escepticisme radical. Els seu autors tenen clar el que volen transmetre i saben molt bé com fer-ho. Els personatges que encarnen més clarament els nous valors que la sèrie promou són els més atractius. S’alterna la inconsistència dels models de vida proposats amb el vernís de seriositat intel·lectual que dona la filosofia. La frivolitat i el comportament deontològicament inacceptable del professor protagonista de la sèrie, queda compensat amb el final dramàtic i un fi de festa ple de malenconia. No, no és l’adoctrinament tradicional, que es veu a venir d’una hora lluny, és un treball de transformació de les consciències subtil, simpàtic, imperceptible.\nL’espectador pot veure la sèrie i complaure’s amb els models de vida que ofereix. Potser alguns pares han tranquil·litzat les seves consciències en veure que la disbauxa no és només a casa sinó arreu. Hi ha una altra forma de veure la sèrie: junts en família, amb les mares i els pares desvetllant el sentit crític dels seus nois i noies davant dels molts paranys que la sèrie conté. Fer-los veure que sense els límits i l’exigència dels pares no s’eduquen fills lliures i responsables, sinó persones febles, capricioses, amb molts de números per errar el camí a la vida. Que no se n’han de fiar dels mestres que renuncien a la seva auctoritas, fruit del seu coneixement i experiència vital, i es posen a la mateixa alçada que els seus alumnes. Fer-los veure que el sentit de la sexualitat no és el plaer egocèntric ni passar una bona estona, sinó la culminació d’un amor madur entre un home i una dona, que es comprometen a estimar-se amb un amor obert a crear noves vides humanes, persones a les que educar en la família que hauran de construir de grans. Que no és veritat que «escollir és perdre», tal com va dir en una entrevista l’actor que encarna el personatge d’en Pol, sinó que l’autèntica llibertat és ser capaç de ser fidel als vincles familiars, realitzar un ideal de vida plena, i saber renunciar a tot allò que ens en aparta.\nAquest projecte de transformació dels valors dominants ja s’havia dut a terme en moltes altres sèries de TV3. Però Merlí ha entrat a sac en el món de l’adolescència i la joventut. La sèrie, amb tot el que conté, s’ha emès a les 10 de la nit, i és apta per a majors de 13 anys si hem de fer cas al quadradet groc situat en un racó de la pantalla. La televisió pública catalana, l’eina cultural més potent que ha tingut el país en les darreres quatre dècades, està cada vegada més implicada en la difusió d’un pensament i d’una forma de vida nihilista. TV3 ha fet un gran paper en la defensa i promoció de la llengua catalana i d’elements específics de la nostra cultura. Però també ha estat la punta de llança per difondre una forma de pensar i de viure que fomenta l’individualisme hedonista i que refusa la tradició cristiana, pal de paller de la nació catalana des del seu origen, i els valors sobre els que es sustenta tota societat amb vocació de futur.\nQuè pensarien els nostres avis i àvies si veiessin un capítol de la sèrie Merlí? Entendrien aquesta obstinació de la televisió pública en degradar els costums dels més joves? Com ho veuen les moltes persones que han vingut a viure al nostre país procedents de països on encara es valora la paternitat, el matrimoni, la família i les normes que han de regir la sexualitat? No és fàcil entendre com és possible que els dirigents que lluiten per aconseguir un Estat propi, es dediquin amb la mateixa perseverança a ensorrar els fonaments de la pròpia societat.


Addicció a l'ultrafons: Andomita\nÚltima cursa del Marc Fernàndez i el Conrad Solé, que consisteix en sortir de cota 0 (Hospitalet de l'Infant) i arribar fins al país veí (Andorra), el que seran 420 km i 20.000 m+ en un màxim de 130 hores (temps que tinc clar que és molt just per mi). La navegació serà amb GPS i hi ha 4 bases de vida. Es permet l'assistència externa en 28 punts tot i que jo pràcticament no en tindré. Com sempre, hi ha una finalitat solidària, que en aquest cas és col·laborar amb AFASIT, un associació que ajuda les famílies dels nens que han patit abusos infantils a Tarragona.\nLa veritat és que el format inicial, per etapes i obligatori per parelles i amb assitència, no em cridava l'atenció en excés. Finalment, el format nonstop i la possibilitat de fer-la individual sí que em motivaven, a més a més que l'assistència passava a ser recomanada i no obligatòria.\nHi arribo com hi arribo, no fa ni un mes que vaig acabar les 200 milles de Tarragona. Muscularment em trobo molt recuperat, però això no treu que vaig estar tres nits sense dormir i vaig patir una reacció al·lèrgica.\n1. L'Almadrava - Prades : 85 km, 5.422 m+, màxim 24h.\nSortim a les 23:00 del divendres uns 32 sonats que fem l'Andomita més alguns que fan una o dues etapes. Gran ambient... i pam! Res més sortir, no veig una vorera i acabo a terra. Mare meva, comencem bé! En fi, continuem fent camí. Me n'adono que el gps de mà m'ha perdut la senyal, no sé si és d'algun cop per la caiguda o què, penso que ja ha mort però al cap de 2 hores la recuperarà i ja no fallarà més en tota la cursa.\nA les parts altes fa molt vent i ja anem molt més estirats, pràcticament només coincideixo amb el Joan Parrón i el Sergi Cebrián. Passem Masboquera i Pratdip, aquesta primera nit de moment es deixa fer bé. A l'Argentera ja hi arribo de dia i havent coincidit amb el Xavi Ayala i el Jaume Castellví, amb aquest parell hi coincidiré molt aquests dies.\nAgafant forces a Arbolí, km 71.\nA Arbolí hi ha la Paula i els meus pares, aprofito per menjar i agafar forces abans d'anar cap a Prades, on hi arribaré sobre les 18:15 del dissabte, amb 19h15' de cursa. M'ha sortit una mica més de desnivell del que havia de ser en teoria, i el terreny era molt sec i pedregós.\nA la base de vida menjo i intento dormir 1h, cosa que em resulta impossible pel soroll.\n2. Prades - Castelldans : 61 km, 2.334 m+, màxim 20h.\nSurto sobre les 20:30, he de fer alguna paradeta a dormir 10' pel camí però vaig avançant. Aviat coincideixo amb el Loren i l'Stephan, amb qui també coincidiré molt al llarg de la cursa. En principi, gairebé tot el desnivell i trams tècnics estan a la primera part, al Montsant, passem per llocs com la Serra Major, Ciurana o Cornudella.\nMerda! Sembla que estic gafat amb aquesta cursa. Notava que m'entraven moltes pedretes dins la vamba, i quan m'hi fixo veig que hi tinc un bon trau, ja seran per llençar però encara he de fer 30 km amb aquest calçat. A falta de cinta americana, intento arreglar-ho temporalment com puc amb esparadrap.\nSolució? Per poc temps!\nTot i això, la segona part és tota per rieres amb vegetació alta i una mica de camp a través. Això provocava que, tot i semblar un tram fàcil a priori, tampoc deixava avançar gaire. A Castelldans hi arribo amb el Loren, sobre les 13 del diumenge. Si al tram anterior m'ha sortit més desnivell, aquí m'ha sortit algun km de més. Aquí em dutxo, menjo i sí que puc dormir 1h.\nArribant a Castelldans amb el Loren, foto del Miquel (@mivasago_trail).\n3. Castelldans - Les Avellanes : 79 km, 1.558 m+, màxim 20h.\nD'aquí surto sobre les 16:00, unes 3 hores abans del tall. Per endavant una etapa plana i corredora, la idea és arribar a una hora decent a Lleida per sopar allà. Els 22 km fins a Albatàrrec els faig prou bé, em passen el Josep González i l'Enric Pintó però continuo a bon ritme. A Lleida hi arribo ja amb el frontal posat, i la Noemí i el Ramon estan al voral del riu animant, em diuen que hi ha llocs per sopar i paro a menjar una pizza. M'entra d'allò més bé al km 173.\nMenjant una pizza (vegana) a Lleida. Gràcies Noemí i Ramon pels ànims.\nAl final del poble hi havia el Marc donant avituallament, jo continuo. Tota aquesta part la faig trotant, a bon ritme (cosa relativa, bon ritme tenint en compte la tralla que portem). Aquesta nit tornaré a coincidir amb el Xavi Ayala, Jaume Castellví, Loren, Stephan.... l'estratègia és diferent en cada cas. El Xavi i el Jaume dormen més que jo, en canvi el Loren i l'Stephan molt menys, però sempre tornem a coincidir.\nA Balaguer hi ha el Marc donant avituallament, aprofito per tirar-me dins la furgo a dormir 10'. Vinga va, últim esforç per arribar a la base de vida. Una bona pujada que em portarà fins les Avellanes, on ha vingut la família a animar-me. Aquí hi arribo passades les 10 del dilluns.\nNo puc tenir més sort amb el sogre que m'ha tocat.\nAquí sí que dormo 2h, menjo bé i tinc la tranquil·litat de tornar a tenir un comodí de vambes de recanvi, gràcies Toni per anar a comprar-ne unes!\n4. Les Avellanes - Tremp : 78 km, 4.069 m+, màxim 24 h.\nComenço aquest tram sobre les 14:00, amb una hora de marge sobre el tall. A la base de vida hi hem coincidit tots però es repeteix la història: el Loren i l'Stephan han dormit menys i van per davant, el Xavi i el Jaume han descansat més i ja m'agafaran.\nFem un barranc molt sec, fot una calda de cal Déu on estic a punt de treure'm la samarreta. Per fi s'acaba i arribem a Àger, on hi ha el Marc donant avituallament. Ara vé el tram més dur, el Montsec, i ja ens avisa que no anem sobrats de temps.\nSurto amb el Xavi Ayala i el Jaume, tot i que van molt forts a la pujada i els deixo anar. Per darrere, el Loren i l'Stephan han parat a un bar a sopar i ja no els veuré més.\nContinuo pujant, em poso el frontal just abans d'agafar la primera cadena, he de vigilar perquè fa molt vent i és una zona molt exposada. Arribo a dalt i toca carenejar una estona. Al coll abans de baixar, el Marc ha vingut a donar una mica d'avituallament i sobretot ànims.\nEl Jaume i el Xavi havien arribat molt abans però estaven menjant a la seva furgo i s'hi entretenen més. Jo surto i ja m'atraparan. Ens acabem juntant de nou abans d'afrontar l'exigent baixada cap al Congost de Mont-rebei. És dreta, molt dreta. Ja pràcticament a baix, els dic que tirin perquè paro a dormir 10', tot i que després del Congost els agafo perquè han fet el mateix.\nLa pujada cap a Alsamora es fa llarga i feixuga, ens surt algun km més del que calculàvem. Hi arribem separats, ells paren al seu avituallament i jo tiro, m'agafaran més endavant quan pari a dormir 10'.\nA partir d'aquí anirem força estona junts, es fa de dia i comença un tram amb bastant camp a través sense camí massa definit. Aquí ja veig que el ritme ha baixat molt i, si no estem fora del temps de tall, poc falta. Els peus em fan molt mal i no em deixen córrer massa.\nArribant al Coll amb la idea de deixar-ho.\nTruco a la família i al Marc i els dic que plego, no em donarà temps a arribar a Tremp abans de les 15:00. Tot i així, arribo a la cruïlla de la carretera (km 288, 15 abans de Tremp), sobre les 11:45. Hi arribo amb la clara idea de deixar-ho, em fan molt mal els peus, la cadera (em vaig donar un cop en algun moment) i no tinc temps.\nNo obstant, em cuiden com un nen petit i decideixo intentar-ho. Tinc 3h per arribar a Tremp i em diuen que el Jonatan va trigar justament això. Surto corrent i sembla ser que és possible, però de seguida arriba una galleda d'aigua freda i em fa veure que no hi arribaré pas. Finalment, paro a Eroles (km 294) sense temps material d'arribar a Tremp abans de l'hora de tall.\nFinal de l'aventura a Eroles (km 294), com a mínim ho vaig intentar.\nHa estat una gran aventura, moltes experiències viscudes amb companys i en solitari. Enormement agraït a l'organització, especialment al Marc per cuidar-me tant però també al Conrad, Sandra, Enric, Miquel, Ricard, Antonio... i tots els que em deixo. Gràcies a la família pels ànims i a les assistències del Jacinto i del binomi Ayala-Castellví, que em van ajudar també.\nPropera edició 2024... si hi tornaré? No ho sé, estic acostumat a que en aquest tipus de cursa em sobri mig dia com a mínim. En canvi, aquí hauria de portar assistència full time per, com a mínim, tenir possibilitats d'entrar dins el temps de tall. Aquesta vegada, amb la Paula embarassada, era impossible. I per la propera edició sembla complicat també. Enhorabona als 6 valents que van acabar la cursa.\nPel que fa a mi... de moment aquest any màxim 100 milles, veurem si una o dues. Per l'any vinent, ja veurem què ens deixa fer el Rai!\nPosted by Sergi at viernes, abril 15, 2022\nPaula 15 de abril de 2022, 11:09\nJa tan sols plantejar-se un repte així és de valent!!\nEl que has fet és una animalada!!\nHas d'estar orgullós i tot suma pels següents objectius que et proposis.\nTinc clar que per fer una aventura d'aquestes també has d'estar una mica tarat!!!\nSergi 15 de abril de 2022, 11:25\nT'estimo! Gràcies per recolzar-me sempre, encara que em fotis bronca xD\nconrad 15 de abril de 2022, 11:34\nSergi, quan el Marc va passar-me.la.llista vaig veure algunes persones que havien fet les 200 milles, i clar tu has estat a les dos, ets un dels grans d'aquest esport. Moltes felicitats per tots aquests kms, per l'actitud i pels somriures que sempre portes a la cara.\nSergi 15 de abril de 2022, 12:21\nMoltes gràcies per tot Conrad! Va, a veure si el convences que ens doni una mica més de marge😂😂


Club Atletisme Gavà: RESUM ESCOLAR. La temporada del CAG (1a part)\nRESUM ESCOLAR. La temporada del CAG (1a part)\nL'escola del CAG ha tingut una participació molt alta en la modalitat de cros. Per una part, hi ha hagut representació en les 6 proves escolars puntuables impulsades per el Consell Esportiu del Baix Llobregat, les quals van servir per classificar a 21 atletes per la Final Escolar de Cros, impulsada per la Unió de Consells Esportius de Catalunya (UCEC) i que va tenir lloc a Reus.\nL'Escola del CAG és una de les parts més importants del club\nTambé hi ha hagut una participació notable en el Cros federat, que han donat una important representació del CAG per tot el territori català i ha servit per preparar a consciència el primer gran objectiu de la temporada, els Campionats de Catalunya de Cros, celebrats a Canovelles (Relleus) i a Vic (Individual i Equips) amb grans resultats.\nEn total, el CAG ha sumat un total de 54 medalles i 3 títols en la modalitat de cros. Oferim a continuació un anàlisi de l’actuació de cada grup.\nEls més petits del CAG han gaudit d’una curta i profitosa temporada de cros. La participació a les diferents proves escolars del calendari ha permès veure com el grup creixia a cada prova. Aquest aprenentatge positiu dels atletes i el creixement com a grup acompanyava els bons resultats que es materialitzaven en les medalles que detallem a continuació.\nEls més petits presents als Cros de la temporada\nPalmarès Sub8 en Cros – Temporada 2018/2019\nL’actuació més destacada va ser al Cros de Gavà, al cros de casa, on 13 aletes van gaudir del circuit del bosc de La Sentiu, en el que van córrer nois i noies junts, i que es va materialitzar amb la victòria de l’Hugo Collado en la seva cursa.\nEls més petits durant el Cros de Gavà\nLa participació en cros s’ha centrat especialment en les proves escolars. També hi ha hagut alguna representació en cros federat, com la de l’Inés Castillejo al Cros de Granollers. En quant a medalles, el grup n’ha aconseguit 9, i els podis s’han repartit de la següent manera:\nPalmarés Sub10 en Cros – Temporada 2018/2019\nLa cita amb més participació del grup va ser al Cros de Gavà, on hi van assistir una vintena d’atletes del grup. A més, en Mateo Costan es va alçar al 2n calaix del podi.\nEn quant a les cites més importants del calendari, al Campionat de Catalunya de Cros Individual i per Equips, a Vic, resultat molt destacat per equips, amb una 4a posició en nois i 10a en noies. També van tenir participació a la Final Escolar, a Reus, destacant la 6a posició per equips en categoria Benjamí femení 2010.\nEl grup sub10 amb els seus entrenadors\nEl grup Sub12 ha sigut el que més ha profunditzat en la temporada de cros. La participació del grup tant en cros escolar com al federat ha suposat una gran collita de medalles i tres títols en la modalitat.\nA nivell de grup, es destaca la participació tant en el cros escolar com el federat. En especial, el grup ha assistit a dues proves del Circuit Gironí de Cros, situant-se en indrets com a Santa Coloma de Farners o a Vidreres.\nEl primer objectiu de la temporada va ser afrontar el Campionat de Catalunya de Relleus Mixtos de Cros, a Canovelles. Enguany va ser la primera edició per a categories de promoció. La estrena no va poder acabar de millor manera, sumant el primer títol de la temporada com a Subcampions de Catalunya de la mà de l’equip format per les germanes Júlia i Carla Hurtado i els germans Laurens i Julian Díez.\nAl cros de casa, a Gavà. La participació va ser molt alta, amb 24 atletes del grup que van creuar la línia d’arribada i bons resultats que es van materialitzar amb un 1r lloc en categoria femenina (Júlia Hurtado) i un 2n i 3r lloc en nois (Rayan Maaroufi i Laurens Díez).\nEl grup sub12 amb la Sònia Fernàndez\nDesprés de les vacances de Nadal, el grup va afrontar amb especial il·lusió el Campionat de Catalunya de Cros Individual i per Equips, a Vic. La Júlia Hurtado obtenia el bronze individual després d’una cursa on anava mà a mà amb les primeres. Tot i les seves capacitats de lideratge, va gestionar les forces fins a quasi bé a l’arribada, on es va col·locar finalment tercera. Per equips no es va poder aconseguir la tant buscada medalla. Tot i així es destaca la 4a posició en nois, i la 9a en noies.\nL’actuació per equips arribaria amb la Final de Cros Escolar, a Reus. En aquest cas els germans Laurens i Julian Díez, l’Adrià Anento i en Bruno Cayuela van aconseguir pujar a podi per equips Aleví masculí 2008, en primera posició.\nA nivell individual, es destaca la una constant pluja de medalles en totes les proves de cros disputades, repartint-se de la següent manera:\nPalmarès Sub12 en Cros – Temporada 2018/2019\nHalloween Run Gavà\nUn dels podis del grup sub12\nLa participació en Cros s’ha centrat especialment en els escolars, tot i que es destaca la bona participació del grup a les cites importants, com el Campionat de Catalunya de Relleus Mixtos de Cros, a Canovelles i a l’Individual a Vic.\nPalmarès Sub14 en Cros – Temporada 2018/2019\nAl desembre, actuació destacada al Cros de Gavà, on 18 atletes del grup van finalitzar la prova amb bons resultats i van gaudir de la jornada en conjunt.\nCal a dir, que a partir d’aquesta categoria, l’interès ha recaigut més en la preparació de la Pista Coberta, on el grup ha obtingut bons resultats. És per aquest motiu que la participació en cros no hagi estat tant abundant com els grups anteriors.\nEls sub14 durant el Cros de Gavà\nLa preparació de la Pista Coberta ha tingut l’atenció principal del grup, fent que el cros passés a un segon pla. No obstant, cal destacar la gran participació en alguna de les proves del calendari, en especial al Cros Escolar de Sant Just Desvern i al de Gavà. També hi va haver representació a les proves del Circuit Gironí de Cros, de la mà d’en Josep Cubedo, a Santa Coloma de Farners i a Girona.\nPalmarès Sub16 en Cros – Temporada 2018/2019\nLa Pista Coberta de Sabadell ha reunit ,al llarg de la temporada d’hivern, les jornades de control i els Campionats de Catalunya de Relleus, de Clubs, de Proves Combinades i l’Individual, i en els que hi ha hagut representació dels nostres grups Sub14 i Sub16. També Sabadell ha sigut seu del Campionat d’Espanya de Pista Coberta Sub16, en el que el CAG s’ha vist representat amb 3 atletes.\nA nivell de grup, van assistir a dues jornades del 9è Trofeu Sabadell en pista coberta, una sèrie de controls de promoció per preparar els campionats. Al Campionat de Catalunya de Relleus, l’equip format per l’Ismael Boury, l’Adrián López, en Mario Martín i en Jan Tusell va fer una bona actuació tot i no aconseguir passar a la final.\nCampionat de Catalunya Sub14 de Relleus Sub14 4x200 PC (Masc.)\nEls sub14 a Sabadell\nA nivell individual es destaca la representació de 7 atletes en la jornada prèvia del Campionat de Catalunya Individual, dels quals van aconseguir passar a la final 4 atletes. Es destaca l’actuació de l’Anna Domènech; 4a en perxa, en Mario Martín; 9è en Triple Salt i de la marxadora Lucía Morales, que es va alçar amb el títol de 2a de Catalunya, fent una actuació brillant.\nCampionat de Catalunya Sub14 Individual PC\nL'Anna Doménech en el salt de perxa\nA nivell de grup, van assistir als Controls específics de la categoria, i que va servir per la obtenció de marques que els permetria arribar als campionats de Catalunya. Al Campionat de Catalunya de Relleus, l’equip masculí format per en Pol Albaladejo, en Pau Allende, en Martí Mas i l’Omar Boury va fer una bona actuació tot i no aconseguir passar a la final.\nCampionat de Catalunya Sub16 de Relleus 4x300 PC (Masc.)\nTambé hi va haver representació al Campionat de Catalunya de Proves Combinades, on en Guilhem Goyard va poder finalitzar 9è, tot i no poder desenvolupar el seu millor rendiment degut a uns problemes físics, en un campionat amb un gran nivell.\nCampionat de Catalunya Sub16 de Proves Combinades PC (Masc.)\nA nivell individual es destaca la participació de 7 atletes al Campionat de Catalunya Individual. Es destaca la actuació d’en Daniel Martínez i de la Inés Aguilera; que es proclamarien 2n i 3a de Catalunya respectivament després d’una gran final dels 300m.llisos, en Joan Jiménez; que es proclamava també 2n de Catalunya, després d’una gran temporada de PC. Finalment, la Erika Duro obtindria un altre títol de 2a de Catalunya en la final dels 3.000m.marxa, fent una gran actuació.\nEl Joan Jiménez al podi sub16\nCampionat de Catalunya Sub16 Individual PC\n37.93/ 37.98 (2n)\nPotser una de les actuacions més interessants de la temporada va ser la oportunitat de gaudir d’un Campionat d’Espanya Sub16 a Sabadell. Hi van arribar 3 atletes, que van deixar-se la pell. Tot i els nervis i les adversitats de la competició, van fer tots una gran actuació, destacant la 4a posició de la Inés Aguilera.\nCampionat d’Espanya Sub16 Individual PC\nLa temporada d’enguany ha portat molts èxits en aquesta modalitat. Gran mèrit de la Maria Vasco i el seu grup d’entrenament, que inclou atletes de gairebé totes les categories. El desenvolupament de la temporada ha anat de la següent manera per a cada grup:\nEl grup ha tingut un nom destacat, que a més de les seves proves del seu grup, assistia a les proves de marxa del calendari català. En Nahuel Urcola ha irromput amb força en aquesta modalitat, obtenint un gran nombre de medalles i més d’un títol en la modalitat.\nEl primer va ser el títol de subcampió al Campionat de Catalunya de Marxa de Promoció en Ruta, a Viladecans, amb una segona posició ben treballada. També va tenir una bona actuació en la part de temporada de pista. Per una part va guanyar la cursa dels 1.000m.marxa, en el Campionat de Catalunya de Clubs Sub10, aconseguint aportar 32 punts molts valuosos que es van sumar a la resta aconseguits per el grup, afavorint la consecució del títol de subcampions de Catalunya de Clubs. Per una altra part, va sumar un bronze al Campionat de Catalunya Individual Sub10 d’Aire Lliure en els 1.000 m.marxa, aconseguint a més, un nou rècord del club en la modalitat.\nA nivell individual, els resultats en les diferents proves del calendari han estat molt notable i amb constant representació al podi. A més, al 3r GP de Marxa Ciutat de Gavà, en Nahuel Urcola va aconseguir la victòria en la cursa de la seva categoria.\nPalmarès Sub10 en Marxa – Temporada 2018/2019\nBarberà del Vallès (Ruta)\nRossend Cals Barcelona (Pista)\nSant Cugat del Vallès (Pista)\nCamp. Cat. Club Sub10 - El Prat (Pista)\nCamp. Cat. Ind. AL Sub10 – Lleida (Pista)\nLa marxa és molt important al Gavà\nLa Carla Pérez, la Laia Calderón i la Paula Rodríguez han tingut bona participació en aquest tipus de proves, tant en pista com en ruta, que juntament amb el grup de marxa entrenat per la Maria Vasco, han aconseguit grans resultats.\nPalmarès Sub12 en Marxa – Temporada 2018/2019\nEl Prat (Pista)\nMontornés dels Vallès (Pista)\nCamp. Cat. Clubs Sub12 – El Prat (Pista)\nEl grup Sub12, entrenat per la Sonia Fernández i en Carlos Pérez va assistir en el seu conjunt a disputar el 3r Gran Premi de Marxa Ciutat de Gavà, i van sumar dos podis en categoria masculina. En la categoria femenina, la Carla Pérez es va alçar al tercer calaix del podi, després d’una gran actuació.\nLa Carla Pérez va assolir, també, la segona posició al Campionat de Catalunya de Marxa de Promoció en Ruta, a Viladecans.\nA més, la Carla Pérez va sumar 26 punts per al grup al Campionat de Catalunya de Clubs Sub12, quedant 3a en la prova dels 2.000m.marxa.\nEl Nahuel Urcola amb la Maria Vasco\nEl grup ha assolit al llarg de la temporada innumerables èxits que han portat els colors del CAG ben amunt. La Lucia Morales, la Carla Garcia, la Lucia Martos i l’Alba Sánchez van estar presents en totes les proves del calendari català de ruta i pista, assolint resultats molt destacables.\nPalmarès Sub14 en Marxa – Temporada 2018/2019\nSabadell (Pista Coberta)\nCamp. Cat. Clubs Sub14 – El Prat (Pista)\nEn el Campionat de Catalunya Sub14 de Pista Coberta, la Lucía Morales es va alçar amb el títol de 2a de Catalunya, fent una actuació brillant.\nAl Campionat de Catalunya de Marxa de Promoció en Ruta, a Viladecans, les posicions sumades de la Lucía Morales, la Carla García, Lucía Martos i l’Alba Sánchez els hi va donar també el títol de campiones per equips.\nLa participació al 3r Gran Premi de Marxa Ciutat de Gavà va deixar una gran actuació del grup, on a més la Lucía Morales va aconseguir finalitzar tercera.\nPodi de la Lucía Morales a Pista Coberta\nA més, la Lucia Morales va sumar 23 punts per al grup al Campionat de Catalunya de Clubs Sub14, quedant 2a en la prova dels 3.000m.marxa.\nLes més grans del grup de marxa han aconseguit fer-se lloc en la forta competència de la categoria. La l’Érika Piazuelo, l’Itziar Escuté, la Nerea Torres i la Carla Rosell han participat en les proves del calendari català aconseguint pujar al podi en moltes ocasions.\nUna de les actuacions més destacades va tenir lloc a casa, al 3r GP de Marxa Ciutat de Gavà, on el grup va fer un més que notable actuació sobre el tartà de La Bòbila, aconseguint una destacada segona posició individual de la Erika Duro.\nL'Érika i la Berta han estat protagonistes de la temporada\nPalmarès Sub16 en Marxa – Temporada 2018/2019\nMontornès del Vallès (Pista)\nLa Erika Duro i la Berta Vilà, a més, van aconseguir portar la samarreta fins als Campionats d’Espanya, aconseguint una meritòria 12a i 15a posició respectivament al Campionat d’Espanya d’Espanya de Marxa d’Hivern de Promoció, a Guadix.\nTambé hi va haver actuacions a la Pista Coberta. La Erika Duro obtindria un títol de 2a de Catalunya en la final dels 3.000 m.marxa al Campionat de Catalunya Individual, fent una gran actuació.\nEn grup també han funcionat a la perfecció\nAl Campionat de Catalunya de Marxa de Promoció en Ruta, a Viladecans, la Erika Duro es va alçar amb el títol de subcampiona, fent una gran actuació de principi a fi. A més, les posicions sumades juntament amb les seves companyes, la Berta Vilà, la Carla Rosell, la Erika Piazuelo i la Itxiar Escuté els hi va donar també el títol de campiones per equips.\nAl febrer, la Erika Duro i la Berta Vilà també van tenir l'ocasió de posar-se la samarreta de la selecció catalana en el Campionat d’Espanya de Marxa en Ruta per Federacions, a El Vendrell, i que van tenir una gran actuació assolint la 11a i 14a posició respectivament, i aconseguint el títol de subcampiones de Catalunya per equips. A la mateixa competició va poder participar la seva companya Carla Rosell, amb la samarreta del club, assolint la 79 posició.\nL'Érika i la Berta amb la selecció catalana\nAl juny va tenir lloc el Campionat de Catalunya Sub16 d’Aire Lliure. Tant la Berta Vilà com la Erika Duro, la Erika Piazuelo i la Nerea Torres havien aconseguit la mínima per participar-hi. El Campionat constava de dues jornades: Per una part la Jornada Prèvia, on tenien lloc les eliminatòries, on només pesarien a la final les 16 primeres de la cursa. La Jornada Final va tenir lloc a Lleida i hi van arribar la Erika Duro i la Berta Vilà. La Erika va finalitzar segona, obtenint el títol de subcampiona de Catalunya i amb una nova marca personal i rècord del club, que va deixar un millor registre de 15:26.18. La Berta finalitzava 9a amb 16:58.94.


L'ecologia dels parcs naturals és el que ho fa tot possible\nDia Europeu dels Parcs Naturals: com XiuXiu té cura de la natura i promou l’ecologia.\nL’ecologia és un element clau en els nostres parcs naturals, però també un dels valors fonamentals de XiuXiu. La cura per la natura és vital en la feina que realitzem en el dia a dia. Així que un dia més ens volem sumar a aquesta batalla a favor del medi ambient. I difondre, plegats, la conscienciació envers el tema.\nCom sempre, ens posem una mica en context. Aquesta commemoració va néixer a Suècia el 1840, després de prendre consciència sobre la importància dels recursos forestals. Des de llavors, es té la necessitat de difondre el coneixement i la pràctica de la cura pel medi ambient a llarg termini.\nAvui volem parlar-vos dels beneficis dels arbres, de la funció que fan per a tots nosaltres. Perquè ells fan possible que XiuXiu pugui existir. Els arbres són els proveïdors dels records en paper que compartiu amb les persones estimades. Per tot això, avui us volem explicar com agraïm a la natura que tots nosaltres puguem rebre aquests records.\nLes postals XiuXiu estan fetes amb paper ecològic japonès, amb un mínim impacte mediambiental.\nPerò, quin és aquest paper? XiuXiu treballa amb Paper Kishu, una organització japonesa que compta amb paper d’alta qualitat. També participa en pràctiques que donen prioritat al medi ambient. Per això ens agrada tant la seva filosofia: “volem una societat pròspera que mantingui una relació harmoniosa entre l’home i la natura”.\nDóna-li una ullada a l’últim informe corporatiu de Hokuetsu Kishu Paper (2016).\nPaper d’impacte mínim\nPer tot això, utilitza paper d’impacte mínim. L’”impacte mínim” té com a objectiu evitar en gran quantitat la contaminació de la natura. D’aquesta manera, es redueix el dany de la vegetació. Com el seu nom indica, impactar en el medi ambient el mínim possible.\nPer a més informació sobre la política bàsica de la compra de matèries primeres.\nEstem totalment a favor d’aquesta causa, així que volem que l’adquisició de les nostres matèries primeres estigui en concordança amb els nostres valors. La fabricació del paper prové 100% de boscos plantats amb la certificació per part de l’empresa subministradora, com la zona sostenible de Satoyama que treballa amb Hokuetsu Forest. I així és com fem les nostres postals XiuXiu!\nDetalls de la postal “Arbre de la Vida”\nNo sabem si creieu en el mite del llistat imprescindible de coses a fer abans de morir. Serien “tenir un fill, escriure un llibre i plantar un arbre”. Avui el canviem. Tenir fills o escriure llibres us ho deixem a vosaltres, però respectar un arbre està en mans de tots.\nAquesta entrada va ser publicada a Laura Grande i etiquetada arbre, eco, ecologia, impacte mediambiental, japonès, medi ambient, natura, paper, paper ecològic, parcs naturals, vida.


Adéu a Juncker - Jordi Solé\nEts a: Inici > Blog > Adéu a Juncker\nAvui, amb unes setmanes de retard sobre el calendari previst, el ple del Parlament Europeu ha donat la llum verda a què l’alemanya Ursula Von der Leyen agafi el relleu de Jean-Claude Juncker al capdavant de la Comissió Europea. El veterà polític luxemburguès no va començar amb bon peu el seu mandat a Brussel·les, esquitxat per l’escàndol dels Luxleaks (un esquema de privilegis fiscals desenvolupat a Luxemburg quan ell n’era ministre de finances i després primer ministre) i ara, cinc anys després, l’acabarà amb un aire absolut de piles esgotades i, més enllà d’excepcions puntuals, sense un llegat que globalment pugui ser considerat meritori: una UE sense ambició ni rumb, un Brexit més que probable i un continent amb tendències centrífugues cada vegada més fortes, on el nacionalisme d’estat i les regressions autoritàries estan en auge.\nLa Comissió Juncker haurà personificat, millor que ningú, aquesta UE feble i de doble moral, atrapada per la defensa que els estats fan dels seus interessos suposadament nacionals i que li impedeix prendre decisions ambicioses, àgils i urgents. Aquesta UE que ha ensenyat la seva pitjor cara amb la crisi dels refugiats; que pretén obrir procediments d’infracció contra Hongria per posar en perill l’estat de dret mentre el partit del govern d’Orban està còmodament aixoplugat dins el partit popular europeu; que malauradament és irrellevant com a actor internacional, i per això es permet posar algú com Josep Borrell al capdavant de la seva diplomàcia. Una UE, en definitiva, molt lluny de com l’imaginem, i la volem, els federalistes europeus.\nI a més de tot això, en aquest país europeu que és Catalunya, Juncker personificarà, almenys per una gran part de la ciutadania, aquella Europa freda i arrogant, a voltes cínica, que s’ha desentès de la defensa dels drets democràtics i de les llibertats fonamentals dels catalans. Aquella Europa que feia veure que plovia mentre aquí s’atonyinava salvatgement a votants o es condemnava a gairebé un segle de presó a membres del nostre govern, a la Presidenta del nostre parlament, i als líders d’entitats civils principalment per un delicte tan estrambòtic com el de sedició, que ni de lluny havien comès.\nAquella Europa que, quan els advertíem de la involució de la democràcia a l’estat membre espanyol o de l’abús del dret que s’hi estava perpetrant, ens repetien com a lloros aquella frase que algú de Madrid els havia escrit com un guió del qual mai havien de gosar sortir: que Espanya és un magnífic estat democràtic i de dret, i que allò que ja han vist alguns advocats generals, tribunals europeus, grups de treball de Nacions Unides o les més reputades organitzacions de defensa de drets humans, Juncker i els seus encara no ho han vist per enlloc.\nI així, recordarem com Juncker ben cofoi se n’anava a recollir premis Princesa d’Astúries i a lloar les bondats d’aquella democràcia europea que posava adversaris polítics a la presó, potser com a recompensa per haver estat un bon noi i no haver-se sortit d’aquell guió. Amb el petit inconvenient que, no fent-ho, menyspreava els principis fundacionals i valors fonamentals del propi projecte europeu. A cada roda de premsa on el portaveu de torn de la Comissió Juncker, preguntat per Catalunya, responia amb aquell insubstancial i frívol “això és un afer intern”, Europa era menys Europa.\n*Article originalment publicat a Nació Digital


Copa de la UEFA: L'At. de Madrid cerca avui un miracle\n27 setembre 2020 03:22\nEl conjunt d'Antic viatjà sense davanters per intentar la remuntada\nEuropa Press/France Press | 20 abril 1999\nL'Atlètic de Madrid jugarà avui (21.30h) a la recerca d'un miracle que li permeti arribar a la final de la Copa de la UEFA i a la recerca d'una reacció que li permeti sortir de la crisi en la qual es troba immers.\nEnfonsats a la Lliga, en què han aconseguit 3 punts dels darrers 33 possibles, Antic és conscient que després de l'1-3 del Vicente Calderón està tot perdut i tan sols un miracle podria fer que els madrilenys capgirassin l'eliminatòria.\nEl serbi no podrà comptar amb Venturin, Juan González, Loren, López i Fortune, que no estan inscrits a la UEFA. Tampoc no podrà disposar dels lesionats Correa, Kiko, Bebjl i José Mari, ni del sancionat Jugovic. Amb totes aquestes baixes, Antic es veurà obligat a fer alguns canvis respecte de l'onze inicial que perdé dissabte passat a Valladolid.\nEl Parma, per la seva banda, se sap guanyador i amb aquesta idea el tècnic Alberto Malesani anuncià que introduirà canvis en la seva alineació inicial.\nEls italians, després d'haver empatat dissabte amb la Sampdòria, cercaran avui rematar el bon partit que feren al Calderón i certificar així el seu passi a la final de Moscou.\nEl conjunt de Malesani, a més a més, contempla la UEFA com l'única possiblitat de salvar la temporada, ja que al seu campionat tan sols ha aconseguit dos punts en els darrers quatre partits i han perdut qualsevol possibilitat de lluitar pel títol. A més, els italians estan mostrant al Calcio molts problemes amb vista a gol i la parella Chiesa-Crespo es troba lluny de l'eficàcia mostrada a l'inici de la temporada. De tota manera, aquests problemes «domèstics» no preocupen el seu entrenador.


Característiques del portal | Open Data BCN\nInici / Sobre aquest lloc / Característiques del portal\n1. Característiques Funcionals\nEl portal Open Data BCN es presenta com un espai optimitzat per a tot tipus de dispositius (PC, tauletes i mòbils) amb l'objectiu de facilitar l'accés a tots els usuaris.\nÉs multi idioma (català, castellà i anglès) en la seva totalitat i està llicenciat sota CC BY (veure Condicions d'ús).\nLa capçalera incorpora el nom oficial Open Data BCN amb el logo representatiu.\n1.2 Pàgina d'inici (Home)\nLa pàgina d'Inici (Home) s'estructura en 5 apartats:\nBarra principal: Des d’on es pot accedir a tota la informació del portal a partir dels 7 conceptes: Sobre aquest lloc, Catàleg de datasets, Actualitat, Visualitzacions i Aplicacions, Estadístiques, Desenvolupadors i Projectes de Difusió.\nImatges: Les utilitzem per relacionar el portal amb la ciutat, la seva gent i també amb els projectes i esdeveniments més destacats relacionats amb el servei Open Data BCN.\nCercador: Pensat per ajudar a trobar els datasets. Busca per paraules i també es dóna l'opció de cerca a partir dels 5 principals temes en que està classificada la informació.\nDestacats: És on apareixen les darreres novetats, entrevistes, històries d’ús i visualitzacions/aplicacions, permetent apropar a l’usuari les activitats més recents del portal amb sol un cop d’ull.\nL'espai del ciutadà: És on aquest pot registrar-se, creant així un compte d'usuari al que s'accedeix al peu de pàgina, fer peticions i participar o fer seguiment del que es diu a les xarxes socials.\n1.3 Sobre aquest lloc\nTota la informació rellevant sobre el portal Open Data BCN s’aplega en el desplegable ‘Sobre aquest lloc’, des d’on es pot accedir a 4 pàgines diferents:\nOpen Data BCN: S’explica la missió i la visió del portal i el seu encaix en l’estratègia digital de l’Ajuntament de Barcelona.\nCaracterístiques del portal: On es pot obtenir informació sobre les funcionalitats del portal i les seves característiques tècniques.\nIniciatives relacionades: Fa un repàs de les diferents iniciatives tant dins com a fora l’Ajuntament que poden tenir algun tipus de relació amb el portal i les dades obertes.\nFAQs: Preguntes i respostes sobre que és l’Open Data i l’ús de les dades.\n1.4 Catàleg de datasets\nEl Catàleg de Datasets és la secció principal d’aquest portal Open Data BCN, on els usuaris poden trobar tota la informació que l’Ajuntament de Barcelona posa a la seva disposició en format reutilitzable.\nLa informació està classificada en 5 grans temes: Administració, Ciutat i serveis, Economia i empresa, Població i Territori els quals tenen diferents subtemes.\nEls filtres disponibles fan més àgil la selecció dels datasets. Actualment està habilitat el filtratge per etiquetes (paraules clau), formats, llicències, geolocalització, freqüència d’actualització, informació històrica, disponibilitat d'API CKAN i token requerit.\nEs permet ordenació dels datasets per data última modificació (desc/asc), data publicació (desc/asc) i popularitat (desc/asc).\nA la pantalla inicial del catàleg es pot veure per cada dataset: el títol, la descripció, el tema/subtema al que pertany, els formats disponibles, la freqüència d’actualització i la disponibilitat d'informació històrica.\n1.4.1 Els datasets\nUn cop seleccionat el dataset es mostra tota la informació sobre aquest: les metadades, informació addicional i definició de camps a “Veure descripció complementària i definició de camps”, les etiquetes associades, els recursos que el composen en els diferents formats disponibles i les accions habilitades sobre cada un d'ells. Incloem aquí també les sèries històriques en cas de que en tingui.\nTots els recursos es poden descarregar, encara que en alguns casos una icona en forma de 'clau' al botó 'Descarregar', indica que es requereix una sol·licitud de token d'accés pel qual caldrà tenir un compte d'usuari: El meu compte. En el cas dels .csv emmagatzemats al datastore, també és possible la previsualització en forma de taula, gràfic o sobre mapa, així com l'accés via API.\nLa previsualització inicialment mostra un màxim de 100 registres i es pot veure la resta substituint el valor desitjat a la casella corresponent. Cal tenir present que les opcions 'Grid','Graph' i 'Map' mostren les dades originals tal com estan emmagatzemades.\nEls formats .xls .xlsx permeten la visualització del recurs amb l'Excel Online.\nPel que fa al requeriment de token i l’API, es pot consultar la documentació associada a l'apartat de Desenvolupadors.\nS’habilita també la funcionalitat que permet incrustar la informació que es mostra per pantalla en informes, així com la de poder compartir a les xarxes socials.\nEs permet també fer comentaris a cada dataset amb l'objectiu d'establir un diàleg entre els reutilitzadors d'aquest.\nÉs el desplegable on hi ha les pàgines de Novetats, Notícies, Entrevistes i les Històries d’ús. Té dos objectius principals : Per una banda donar a conèixer els canvis i millores que s’implementen periòdicament en el portal, com ara nous apartats o funcionalitats i incorporació de nous datasets. Per altra banda, vol apropar la cultura de l'Open Data al ciutadà, facilitant històries d’ús i tot tipus d'informació relacionada amb les dades obertes.\n1.6 Visualitzacions i Aplicacions\nÉs el lloc que vol donar a conèixer els treballs que els usuaris facin i vulguin compartir al portal. En el subapartat Visualitzacions per temes es poden trobar les visualitzacions dels datasets que han despertat més interès representatiu per part dels usuaris.\nAquest apartat, permet quantificar els volums de dades, l'activitat sobre els datasets, sobre els recursos i l'activitat mensual que registra el portal. El link "Més informació" amb accés directe al dataset Catàleg de les dades obertes de l'Ajuntament de Barcelona - Open Data BCN permet ampliar aquesta informació estadística.\nVolum de dades: Es mostra la quantitat i la qualitat dels datasets publicats (https://5stardata.info/es/), recursos, formats i sèries històriques de les que disposa Open Data BCN. També presenta de forma gràfica una classificació de datasets per tema i subtema.\nActivitat sobre els datasets: Es mostra una gràfica lineal amb l'evolució de publicació de datasets, així com llistes amb els últims datasets afegits, modificats, més visitats recentment (últims 15 dies), més visitats (des de 23/02/2017 Inauguració del nou portal), més descarregats (per IP) (des de 23/02/2017 Inauguració del nou portal) i més descarregats (Valors absoluts) (des de 23/02/2017 Inauguració del nou portal).\nActivitat sobre els recursos: Es llisten els recursos més descarregats els últims 15 dies, per IP i en valors absoluts.\nActivitat sobre el portal: Es pot trobar informació gràfica referent a les sessions, visites, pàgines úniques visitades, pàgines vistes, el tant per cent de noves sessions i de rebot. Tres gràfiques circulars mostren les sessions per idioma (català, castellà, anglès), per país, tipus de dispositiu (PC, mòbil i tauleta) i un gràfic de barres per hora d'accés. Finalment, es mostren 3 gràfiques amb les peticions dels usuaris, els comentaris als datasets i l'evolució del registre d'usuaris.\nS'ofereix la possibilitat de descarregar en format .png diferent informació gràfica d'aquesta pàgina.\nÉs el lloc destinat a aportar informació útil per als desenvolupadors d'aplicacions i públic objectiu amb un perfil més tècnic.\n1.9 Projectes de difusió\n1.9.1 Repte Barcelona Dades Obertes\nApartat amb tota la informació relacionada amb el Repte Barcelona Dades Obertes, concurs que promou l'ús de les dades obertes com a recurs educatiu als centres de la ciutat de Barcelona.\n1.9.2 World Data Viz Challenge Barcelona-Kobe\nApartat amb tota la informació respecte al World Data Viz Challenge Barcelona-Kobe, un concurs de creació de visualitzacions de dades que es va començar a realitzar amb motiu dels 25 anys d'agermanament entre les ciutats de Barcelona i Kobe (Japó) l'any 2018.\nEl portal Open Data BCN s'ha desenvolupat amb una instal·lació mixta de Drupal i CKAN sobre Ubuntu. La versió instal·lada de Drupal es 7.63 (amb php 5.6) i la de CKAN és 2.6.0, últimes versions estables disponibles en codi obert en el moment de la seva creació.\nLa secció de Catàleg de Datasets és la que utilitza el programari CKAN, el qual ha estat elaborat per la Open Knowledge Foundation .\nS'han instal·lat les següents extensions CKAN de llicència oberta:\nqa: Aquesta extensió analitza els recursos de cada un dels conjunts de dades CKAN i els atorga una "puntuació d'obertura" basada en les cinc estrelles de Tim Berners-Lee.\nfluent: Aquesta extensió proporciona una forma d'emmagatzemar i tornar camps multiidioma en conjunts de dades CKAN, recursos i organitzacions.\nhierarchy: Funcionalitat per crear una jerarquia d'organitzacions.\nofficedocs: Funcionalitat per previsualitzar documents de Microsoft Office\npdfview: Funcionalitat per previsualizar pdfs.\nreport: Funcionalitat que proporciona una infraestructura d'informes.\nscheming: Aquesta extensió proporciona una manera de configurar i compartir esquemes CKAN mitjançant una descripció d'esquema JSON.\ngeoview: Funcionalitat per a previsualitzar vistes geoespacials en CKAN.\narchiver: Extensió que ofereix a l'usuari una còpia en memòria cau en el cas que un enllaç es trenqui. A més, informa a l'usuari si l'enllaç està trencat.\ndrupal: Mòdul desenvolupat per Open Data Canada. Aquest mòdul conté un comandament paster que permet generar els nodes de Drupal per als comentaris als datasets.\nA més, els desenvolupadors del portal han creat dues extensions de CKAN per a afegir les funcionalitats necessàries, les quals estan publicades al GITHUB de l’Ajuntament de Barcelona.\nD'una banda, l'extensió odatabcn, inclou tant personalitzacions en l'aparença del catàleg com noves funcionalitats, per exemple:\npersonalització del llistat de datasets\npersonalització del detall del dataset\npersonalització del detall del recurs\npersonalització dels filtres\ncàlcul del nombre de descàrregues per recurs\ncàrrega dels nodes de Drupal per els comentaris als datasets, relacionat amb el mòdul de Drupal Open Data Canada CKAN Packages\ndescàrrega del catàleg en format CSV\nD'altra banda, l'extensió federagobes, genera un fitxer RDF amb el catàleg d'Open Data BCN segons la Norma tècnica d'Interoperabilitat de recursos de la informació per a federar els seus datasets tant al portal datos.gob.es com a l'European Data Portal.\nLa home s'ha desenvolupat amb Drupal, instal·lant totes les extensions de llicència oberta necessàries per a la correcta evolució del portal. Aquests mòduls són els següents:\nEntity API: Aquest mòdul estén l’API del nucli de Drupal per tal de proporcionar una manera unificada per fer front a les entitats i les seves propietats.\nMultilingual content: Habilita opcions de node per crear continguts multilingües.\nInternationalization: Amplia el suport de Drupal per a les característiques multilingües.\nTaxonomy: Habilita l’organització de contingut en categories.\nRDF: Enriqueix el contingut amb metadades per tal que altres aplicacions (cercadors, agregadors, etc) entenguin millor les seves relacions i atributs.\nVariable: Proporciona un registre per les metadades sobre les variables de Drupal i les interfícies API.\nViews: Permet crear llistes i consultes a base de dades personalitzades.\nViews Bootstrap: Components de Bootstrap.\nGoogle Analytics Reports: Mostra les estadístiques de Google Analytics amb Vistes.\nGoogle Analytics Reports API: API per a accedir a les estadístiques del Google Analytics Core Reporting API.\nPath Breadcrumbs: Permet crear fils d’ariadna personalitzats.\nCAPTCHA: Mòdul CAPTCHA per l’addició a formularis.\nreCAPTCHA: Utilitza el webservice de Google reCAPTCHA per a millorar el sistema CAPTCHA.\nOpen Data Canada CKAN Packages: Mòdul de comentaris desenvolupat per Open Data Canada i que l’equip de desenvolupadors ha adaptat a les característiques del portal Open Data BCN.\nSort comments: Permet modificar l’ordenació dels comentaris\nLogin Destination: Personalitza el destí al que l’usuari és redirigit després del login i logout.\nLogin Disable: Permet la desactivació dels inicis de sessió d'usuari per rol.\nMailchimp: Servei d’integració de email de Mailchimp\nMailchimp campaigns: Crea, envia i importa campanyes de Mailchimp\nLESS CSS Preprocessor: Permet als temes o mòduls utilitzar arxius LESS\nBCN Brand: Mòdul per afegir la Barra Corporativa del Ajuntament de Barcelona\nBcn_megamenu: Genera blocs simples megamenu\nBcn_settings: Configura els ajustos comuns dels bcn mòduls\nCharts: Un API de gràfics per a Drupal que proporciona els elements del gràfic i la integració amb vistes.\nGoogle Charts: Mòdul d’integració de gràfics amb gràfics de Google\nDe cara a la implementació dels tokens d'accés, s'ha creat un mòdul anomenat opendata_tokens de Drupal per generar, emmagatzemar a la base de dades i regenerar els tokens d'usuari necessaris per accedir o descarregar alguns recursos. L'extensió també està publicada al GITHUB de l’Ajuntament de Barcelona.


Divendres d’equipaments gratuïts: regal de lloguer d’aventura de 2 setmanes a campervan - Camper - Rv\nDivendres d’engranatges gratuïts\nAquí a GearJunkie, posem a prova moltes marques. Tenim la sort de provar els nous productes d'avantguarda. Ara, volem donar-vos l’oportunitat de guanyar una mica d’equip també!\nbotiga al detall de backcountry com\nAquesta setmana, un guanyador afortunatrebrà un lloguer de camper de dues setmanes de Travellers Autobarn.\nMés informació sobre el premi:El guanyador d’aquesta setmana rebrà un lloguer de camper de dues setmanes. Amb un grapat d’opcions i itineraris diferents de vehicles, és més fàcil que mai planificar la vostra propera aventura.\nSí, haureu de viatjar a una de les tres marques de tres marques (San Francisco, Los Angeles o Las Vegas), però aquestes destinacions molt buscades signifiquen horaris de vols fiables i tarifes aèries raonables. I després d’això, la logística esdevé fàcil.\nMés informació sobre la marca: Empresa de lloguer de vehicles i autocaravanes Travellers Autobarn va néixer a Sydney, Austràlia, el 1993. Des de llavors, va obrir serveis de lloguer a Nova Zelanda i, a partir del febrer de 2019, als Estats Units.\nLa marca compta amb una àmplia llista de avantatges, incloent milles il·limitats gratuïts amb cada lloguer, assistència en carretera les 24 hores del dia i conductors addicionals gratuïts. Els viatgers Autobarn us faciliten els viatges sense la molèstia de tenir o mantenir el vostre propi vehicle.\nIntroduïu a continuació per obtenir la vostra oportunitat de guanyar.\nAssegureu-vos de revisar cada divendres per a un nou regal.\nVoleu el regal a la vostra safata d'entrada? Inscriviu-vos aquí.\nMotxilles de la Serie Reclamada JanSport\nMuscle Up at Home: Fonaments bàsics per al vostre gimnàs CrossFit\n4 esmoladores de grava de Colorado per atacar aquest estiu\nNo foolin: vestit de casament de Gore-Tex tot-temps a la subhasta\nTrail Running amb gossos


Espai D: de novembre 2015\nTIC i Educació #13: Pi Zero, l'ordinador de 5$\nTeniu 50€ a la butxaca? Doncs ja teniu pressupost per tenir a l'aula un ordinador per cada dos alumnes. La Raspberry Pi Foundation ho ha tornat a fer, optimitzat fins al límit el seu nou model d'ordinador: Pi Zero\nPer 5$ teniu un ordinador perfectament funcional al que caldrà afergir-hi, evidentment la pantalla, el teclat i un adaptador WiFi. Per cert, el seu baix cost no es per que estigui fabricat a la xina per nens explotats, no. La Raspberry Pi Foundation fabrica els seus ginys a una factoria de Gal·les (UK).\n1 comentaris Etiquetes: DIY , Educació , Internet , Raspberry Pi , TechPills , Tecnologia , TIC , Videos\nCom quedarà l'entrada Mataró Oest de la C-32?\nCom que no hi ha manera humana de trobar una explicació amb un mímin de detall de com quedarà l'accés de Mataró Oest de la C-32, he decidit crear aquest "Sway" per recopilar la info que he aconseguit trobar dispersa per la xarxa. Espero que us sigui útil:\nCal destacar tres elements principals que s'incorporen a la trama urbana:\nel pas a nivell per sota la plaça França. El tràfic que vingui de la C-32 haurà de triar circular cap a la Via Europa direcció plaça Granollers o fer servir aquest pas si vol enfilar cap al Mataró Park.\nel nou vial paral·lel a l'autopista que connecta la plaça França amb el Torrent de les Piques. La idea que es busca es que la gent que va al Mataró Park accedeixi pel costat del Media Markt i no saturi el pont que creua l'autopista.\nun nou pas entre el camp de futbol i Passi (antic Jardiland) que permetrà retornar a la plaça França a tots aquells que han creuat el pas a nivell i que per exemple volen arribar a l'hospital.\nAquest espai sempre ha estat un nus complicat de la ciutat i amb aquestes solucions...encara sembla que s'hagi de complicar més: genialitat o capgrossada?\n1 comentaris Etiquetes: C-32 , Infraestructures , Mataró , Política


01-03-15: SAFA VS CADET MASCULÍ ~ CLUB HANDBOL RIBES\n01-03-15: SAFA VS CADET MASCULÍ\ndilluns, de març 02, 2015 Cadet masculí 2014/15\nSAFA 30 - H Ribes Cadet masculí 35\nGran partit dels 8'5 jugadors que han pogut anar.\nRival amb qui es va perdre a la primera volta però, a la part baixa de la classificació. Dubtes de com podria ser el partit sobre tot, per tenir només un canvi.\nHa començat be el partit però, amb errades en la finalització que ha deixat un 7-4 pel SAFA als 10 minuts. Temps mort de Luciano per equilibrar l'equip i així, ha estat. Als 15 minuts empat 7-7 però, 2 exclusions consecutives dels nostres feia pensar que tot s'aniria a baix i no. Parcial de 0-2 amb 2 jugadors menys que ens ha donat la primera avantatge al marcador i la confiança en el joc. Al final de la primera part 11-15.\nLa segona part ha començat com ha acabet la primera, molt bon joc dels ribetans i màxima avantatge al minut 26, 16-24. Llavors ha començat a aparèixer el cansament, la precipitació i les lesions. Minut 24, 27-31 però, aprofitant el temps mort del rival per respirar, han tret les últimes forces per mantenir-se dins del partit i acabar amb el 30-35 definitiu. Molt bon partit de tots el jugadors i entrega màxima.\nLa setmana vinent partit a casa contra l'AULA que ja ens ‘pispà' un punt a la primera volta.